Johan Jernsletten

Johan Andreas Jernsletten (født 1. august 1940 i Skippagurra i Tana, død 22. juni 2017 i Tana Bru) var en norsk politiker. Han ble valgt som representant for Sámiid Oktasaslistu til Sametinget for perioden 1989–1993. I påfølgende periode var han varamedlem.

Jernsletten ble utdannet ved Tromsø offentlige Lærerskole (1963), tok samisk grunnfag ved Universitetet i Oslo (1968) og arbeidet som rektor og lærer.

Han var kommunestyrerepresentant i Tana i årene 1980 til 1987, og igjen fra 1992. Fra 1980 til 1987 satt han også i formannskapet. På 1980-tallet satt han i Norsk sameråd.

Jernsletten var forfatter og medforfatter i flere læreverk for grunnskolen, blant annet et firebinds samisk leseverk som kom ut i årene 1975 til 1978 (Gi'nna, Gal'ka, Bår'ta, Snår'ra).

 Bibliografi 

 Gin'na : låkkangir'ji, Universitetsforlaget, nordsamisk (Oslo 1975)
 Gal'ka : låkkangir'ji,  med  Sverre Hatle og Iver Jåks  (illustratør), Universitetsforlaget, nordsamisk (Oslo 1976)
 Bår'ta : låkkangir'ji, Universitetsforlaget, nordsamisk (Oslo 1977)
 Snår'ra : låkkangir'ji, Universitetsforlaget, nordsamisk (Oslo 1978) 
 Báresáiggit sámis : birasoahppu, Jår'galæd'dji, nordsamisk (Tana 1986) 
 Galka, Davvi Girji, samisk (2. utgave 1982) ISBN 13 9788200095354 
 Davvin 4, med Inga Guttorm og Klaus Peter Nickel, finsk (2012)  ISBN 9789524412483 
 Stor Norsk-Samisk Ordbok, med Brita Kåven, Ingrid Nordal, John Henrik Eira og Aage Solbakk, Davvi Girji, ISBN 978-82-7374-763-1

 Referanser 

 Kilder 
 Odd Mathis Hætta: Sametinget i navn og tall : Høsten 1989 - høsten 1993

 Eksterne lenker 
 Om Johan Jernsletten i Forvaltningsdatabasen, NSD 

Kategori:Norske sametingspolitikere